《寄南徐刘员外二首》
唐代·齐己

竟陵兵革际，归复旧园林。早岁为官苦，常闻说此心。

海边山夜上，城外寺秋寻。应讶嵩峰约，蹉跎直到今。

昼公评众制，姚监选诸文。风雅谁收我，编联独有君。

馀生终此道，万事尽浮云。争得重携手，探幽楚水濆。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。